***CENTAR ZA ODGOJ I OBRAZOVANJE DJECE I MLADEŽI***

***KARLOVAC, Banija 24***

OBRAZLOŽENJE FINANCIJSKOG PLANA (2024.-2026.)

Financijski plan akt je Centra za odgoj i obrazovanje djece i mladeži kojim su utvrđeni njegovi prihodi i primici, te rashodi i izdaci u skladu s proračunskim klasifikacijama. Financijski se plan donosi i izvršava se u skladu s načelima jedinstva i točnosti proračuna, načelu jedne godine, uravnoteženosti, univerzalnosti, dobrog financijskog upravljanja i transparentnosti.

# UVOD

Sukladno Zakonu o proračunu, a na temelju Smjernica ekonomske i fiskalne politike za razdoblje 2024.-2026. godine, izradili smo financijski plan.

Do donošenja novih podzakonskih akata i u ovom proračunskom ciklusu koriste se Pravilnik o proračunskim klasifikacijama (Narodne novine, broj 26/10, 120/12 i 1/20) i Pravilnik o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20). Zakonom o proračunu definirano je da se proračun sastoji od plana za proračunsku godinu i projekcija za sljedeće dvije godine, a sadrži financijske planove prikazane kroz opći i posebni dio i obrazloženje proračuna. Plan za proračunsku godinu i projekcije za sljedeće dvije proračunske godine donose se na razini skupine ekonomske klasifikacije (druga razina). Proračun i financijski planovi usvajaju u novoj valuti euro, što je obveza koja proizlazi iz Zakona o uvođenju eura kao službene valute u Republici Hrvatskoj, kao što je to bio slučaj i za proračunski ciklus 2023. – 2025. kada se prvi puta planiralo u novoj valuti.

Metodologija izrade:

• Predlaganje i donošenje proračuna i financijskih planova za 2024. i projekcija za 2025. i 2026. godinu na razini skupine ekonomske klasifikacije (druga razina računskog plana)

• Iskazivanje rashoda u Računu prihoda i rashoda po funkcijskoj klasifikaciji

• Sažetak Računa prihoda i rashoda te sažetak Računa financiranja u Općem dijelu proračuna i financijskog plana

• Zakonska obveza izrade višegodišnjeg plana uravnoteženja

• Obrazloženje – sastavni dio proračuna i financijskog plana

Člankom 31. Zakona o proračunu utvrđen je obvezni sadržaj obrazloženja financijskog plana koji sačinjavaju obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Obrazloženjem financijskog plana povezujemo Godišnji plan i program rada škole i školski kurikulum sa financijskim sredstvima potrebnim za njihovo ostvarivanje.

# SAŽETAK DJELOKRUGA RADA CENTRA ZA ODGOJ I OBRAZOVANJE DJECE I MLADEŽI

Centar za odgoj i obrazovanje djece i mladeži je registriran kao osnovnoškolska ustanova kojoj je osnivač Grad Karlovac. Upisno područje Centra za odgoj i obrazovanje djece i mladeži nije strogo definirano. Upis učenika uglavnom se obavlja temeljem Rješenja Ureda državne uprave Karlovačke, Zagrebačke, Sisačko-moslavačke, Primorsko-goranske i Ličko-senjske županije tijekom cijele školske godine.

U Centru se provodi:

- odgoj i osnovno obrazovanje po posebnom programu (LMR)

- predškolski odgoj (LMR; UMR; TMR)

- srednje obrazovanje na razini niže stručne spreme

- odgoj i obrazovanje umjereno (UMR) i teže (TMR) mentalno retardirane djece i mladeži.

- radno osposobljavanje umjereno i teže MR djece i mladeži

- odgoj, naobrazba i skrb za djecu s autističnim poremećajima

- individualizirana senzo-motorna stimulacija, rehabilitacija, socijalizacija, skrb i njega za djecu i mladež s višestrukim teškoćama (cerebralnom paralizom i utjecajnim teškoćama)

- stručna pomoć i podrška odgoju i obrazovanju učenicima s teškoćama u razvoju u redovnom sustavu

- edukacijsko – rehabilitacijska potpora učenicima s teškoćama u razvoju u OŠ u koje su integrirana djeca s posebnim potrebama

- rehabilitacijski postupci u Centru

U Centru se odgajaju, obrazuju i rehabilitiraju polaznici predškolskog uzrasta te učenici osnovne i srednje škole s teškoćama u razvoju. Nastava je organizirana sukladno programima predškolskog odgoja i naobrazbe, osnovnoškolskog odgoja i obrazovanja (u razredima i odgojno-obrazovnim skupinama za stjecanje osnovnih životnih kompetencija) te srednjoškolskog odgoja i obrazovanja u petodnevnom radnom tjednu sa slobodnim subotama. Za učenike srednje škole realizira se učenička praksa u poduzećima i ustanovama.

Nastava se izvodi prema nastavnim planovima i programima koje je donijelo Ministarstvo znanosti i obrazovanja, operativnom Godišnjem izvedbenom odgojno-obrazovnom planu i programu rada te Školskom kurikulumu za školsku godinu 2023./2024. Centar se pridržava odredaba i smjernica Državnog pedagoškog standarda osnovnoškolskog sustava odgoja i obrazovanja, Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju, Statuta Centra kao i pojedinih rješenja Stručnog povjerenstva o primjerenom programu obrazovanja nadležnih županijskih ureda za prosvjetu.

Škola organizira rad u jednoj, jutarnjoj smjeni. Za dva učenika organizirana je nastava u kući. U Centru se redovito održava izborna nastava, dopunska i dodatna nastava a ima i školsko športsko društvo.

Osnovni izvori financiranja škole jesu: državni proračun, Grad Karlovac, prihodi za posebne namjene (školska kuhinja, uplate učenika), pomoći, donacije i ostalo.

Centar za odgoj i obrazovanje djece i mladeži trenutno odgaja i obrazuje 123 učenika s teškoćama u razvoju predškolske, osnovnoškolske i srednjoškolske dobi s područja grada Karlovca, Karlovačke i drugih susjednih županija u Republici Hrvatskoj.

Učenicima s intelektualnim i drugim teškoćama u razvoju pružamo mogućnosti za postizanje najboljih ishoda odgoja i obrazovanja primjenom individualiziranih kurikula, uvođenjem inovativnih metoda i pristupa na temelju istraživanja, stručnog usavršavanja te iskustava rada posebnih ustanova u Europskoj uniji.

Za učenike s teškoćama u razvoju, osim odgoja i obrazovanja, ustanova pruža rehabilitacijske postupke (kineziterapiju, radnu okupaciju, senzornu integraciju, snoezelen, logopedske tretmane). U tom segmentu djelatnosti imamo određenih poteškoća zbog uskraćenih suglasnosti za veću satnicu kineziterapije u vrtiću i osnovnoj školi.

U Centru usklađeno i efikasno radi kompletan stručni tim (stručni suradnici pedagog, psiholog, socijalni radnik, dva logopeda, senzorni pedagog).

# PROSTORNI UVJETI

Zahvaljujući rekonstrukciji i dogradnji poboljšani su prostorni uvjeti, ugrađen je lift, pristup zgradi bez barijera za osobe s teškoćama kretanja. U dograđenom dijelu zgrade smještene su prostorije za stručne suradnike, moderna kuhinja s prostranom blagovaonicom, multifunkcionalna dvorana, nove učionice.

Rekonstrukcija i dogradnja zgrade Centra za odgoj i obrazovanje djece i mladeži koja se nalazi na adresi u ulici Banija 24, Karlovac bila je dovršena 2018. godine. Projekt rekonstrukcije i dogradnje bio je iniciran 2008., a potvrđen 11. rujna 2009. godine. Površina za izgradnju na parceli iskorištena je u potpunosti.

Obnovljena i dograđena zgrada ustanove nekoliko godina je odgovarala potrebama kvalitetne implementacije odgojno-obrazovnog procesa i normama Državnog pedagoškog standarda u Republici Hrvatskoj. Međutim, u zadnje vrijeme u društvu kako na nacionalnoj tako i na lokalnoj razini uslijed drastičnog porasta autizma uvelike se promijenila slika djece/učenika s teškoćama u razvoju, a ujedno i struktura polaznika Centra za odgoj i obrazovanje djece i mladeži u predškolskom, osnovnoškolskom i srednjoškolskom programu odgoja i obrazovanja.

Bez obzira na to što je ukupni broj polaznika Centra ostao približno isti (123-125), struktura rada, raspoređivanje razreda i odgojno-obrazovnih skupina po prostorijama zahtijevaju novu organizaciju odgojno-obrazovnog i rehabilitacijskog procesa uz smanjenje broja polaznika u razredima i skupinama s devet na tri do pet kako to određuje Državni pedagoški standard osnovnoškolskog sustava odgoja i obrazovanja, (čl. 9).

Uslijed nastanka nove situacije koja je uvjetovana pozitivnim propisima i praktičnim potrebama organizacije rada u ustanovi je došlo do osjetnog pomanjkanja adekvatnih prostorija za svakodnevni rad i rehabilitaciju polaznika ustanove. U budućnosti problem nedostatka prostorija bit će sve vidljiviji i akutniji.

Rad s polaznicima predškolskog odgoja i naobrazbe koji se provodi u Centru za odgoj i obrazovanje djece i mladeži zahtijeva poboljšanje prostornih i kadrovskih uvjeta. Osamnaest polaznika s teškoćama u razvoju odgajaju se i rehabilitiraju u dvjema vrtićkim skupinama (trebalo bi ih biti četiri) u jednoj trodijelnoj prostoriji u kojoj se djeca rehabilitiraju, odgajaju, imaju fizičke aktivnosti, imaju u njoj i dva obroka dnevno. Svake pedagoške godine solidan broj kandidata za upis u vrtić Centra zbog nedostatka prostora i kadra ostaje neobuhvaćen tretmanima odgoja, naobrazbe i rehabilitacije.

Stoga je ravnatelj uz suglasnost Školskog odbora poslao osnivaču, Gradu Karlovcu, zamolbu da se u novonastaloj situaciji pronađe optimalno rješenje za dodjelu Centru za odgoj i obrazovanje djece i mladeži neke postojeće veće zgrade koja će se moći rekonstruirati i prilagoditi za učenike s teškoćama u razvoju ili izgradnju nove zgrade uz financiranje iz fondova EU-a, odnosno država EGP-a, koji su na raspolaganju u Republici Hrvatskoj. Postojeća zgrada mogla bi služiti u budućnosti kao centar za civilno društvo, tj. za djelovanje svih udruga za invalidne osobe jer u svakom pogledu odgovarala bi njihovim potrebama u potpunosti.

U dvorištu Centra za odgoj i obrazovanje djece i mladeži Karlovac modernizirano je košarkaško i odbojkaško igralište, igralište s anti-traumatskom podlogom za polaznike vrtića i učenike mlađe dobi te igralište s didaktičkom podlogom koje mogu u popodnevnim satima koristiti djeca iz kvarta Banija. U školskom dvorištu za učenike srednje škole u stambenom klimatiziranom kontejneru organizirana je rekreacijska teretana u kojoj se uz navedenu aktivnost provodi još i projekt suradnje s Medicinskom školom Karlovac (grupna kineziterapija, samozbrinjavanje učenika).

Tablica 1 OSNOVNI PODACI O CENTRU

|  |  |
| --- | --- |
| Naziv škole: | Centar za odgoj i obrazovanje djece i mladeži |
| Adresa škole: | Banija 24, Karlovac |
| Županija: | Karlovačka |
| Telefonski broj: | 047 648-395, 047 648-548 |
| Internetska adresa: | [www.centar-odgojiobrazovanje-djeceimladezi-ka.skole.hr](http://www.centar-odgojiobrazovanje-djeceimladezi-ka.skole.hr) |
| Šifra škole: | 04-034-010 |
| Matični broj škole: | 3123472 |
| OIB: | 82252820597 |
| Upis u sudski registar (broj i datum): | 08.05.1996. |
|  |  |
| Ravnatelj škole: | Kubinskyy Volodymyr |
| Broj učenika u Centru: | 105 |
| Broj učenika u predškolskim skupinama: | 18 |
| Broj učenika u osnovnoj školi 1.- 4. raz. | 21 |
| Broj učenika u osnovnoj školi 5.- 8. raz. | 14 |
| Broj učenika u srednjoj školi 1.-3. raz. | 14 |
| Broj učenika u OOS-a od 1 -.9. | 54 |
| Broj učenika Nastava u kući | 2 |
| Broj učenika u PSP (OŠ,OOS, SSŠ) | 23 (9+8+6) |
| Broj smjena: | 1 |
| Početak i završetak nastave godine: | 04.09.2023.-21.06.2024. |
| Broj djelatnika | 45 |
| Broj pomoćnika u nastavi | 14 |
| Broj ravnatelja | 1 |
| Broj učitelja – defektologa | 20 |
| Broj učitelja predmetne nastave | 4 |
| Broj stručnih suradnika: | 5 |
| Broj mentora | 3 |
| Broj izvrs. savjetnika | 1 |
| Broj voditelja ŽSV | 1 |
| Broj specijaliziranih učionica: | 8 |
| Broj općih učionica: | 13 |
| Broj športskih dvorana: | 1 napomena: preuređeni razred |
| Broj športskih igrališta: | 1 |
| Školska knjižnica: | 1 |
| Školska kuhinja: | 1 |

# PLANIRANI PRIHODI I RASHODI CENTRA

PRIHODI I PRIMICI

**Ukupni prihodi i primici planirani su u iznosu od 1.485.468 EUR.**

**OPĆI PRIHODI I PRIMICI**

* Prihodi iz proračuna (gradski proračun) za financiranje projekata (Ljetovanje u Selcu, Pomoćnici u nastavi, Sufinanciranje programa za djecu s teškoćama, Prevencija ovisnosti, Nabava radnih bilježnica i sl.) planirani su u ukupnom iznosu od 44.808 EUR, konto 671.

**PRIHODI ZA POSEBNE NAMJENE**

* Prihode za posebne namjene sačinjavaju prihodi od sufinanciranja školske mliječne kuhinje, prihodi s naslova osiguranja, refundacije štete te sufinanciranje cijene prehrane djece predškolske dobi te učenika srednje škole iz drugih gradova i općina (isti se naplaćuje temeljem ispostavljenog računa). Planirani su u ukupnom iznosu od 7.500 EUR**,** konto 652.

**POMOĆI**

* Pomoći sačinjavaju prihodi iz nenadležnih proračuna (državnog i županijskog) kao i pomoći za decentralizirane funkcije, Pomoći temeljem sredstava EU i sl.

– Državni proračun - -od Ministarstva znanosti, obrazovanja i sporta - financiraju se materijalne troškove učenika s teškoćama u razvoju (OŠ i SŠ) – didaktika i prehrana te prijevoz učenika vlastitim automobilom ili školskim kombi vozilom; naknade za rad Županijskih stručnih vijeća, naknade Hrvatskog školskog sportskog saveza sl. u ukupnom iznosu 125.150 EUR. zatim prihodi za pokriće troškova polaznika predškolskog odgoja u iznosu od 9.300 EUR, prihodi za udžbenike i lektire u iznosu 3.000 EUR te prihodi za financiranje školske kuhinje učenika OŠ u iznosu 21.600 EUR.; sve konto 636.

- prihodi iz državnog proračuna za plaće i naknade plaće zaposlenima u iznosu od 1.171.300 EUR

- županijski proračun- 265 EUR

- pomoći iz državnog proračuna – ostalo ; namijenjen provođenju projekta Pomoćnika u nastavi u iznosu od 6.857 EUR

- pomoći temeljem prijenosa sredstava EU također namijenjeno projektu Pomoćnika u nastavi u iznosu 38.858 EUR

- Prihodi za decentralizirane funkcije – koji služe za financiranje redovne djelatnosti, režijskih i materijalnih troškova, u iznosu 56.000 EUR.

* Ukupno planirane pomoći iznose 1.432.330 EUR

**DONACIJE**

* Planirane su u iznosu 300 EUR.

**PRIHODI OD NEFINANCIJSKE IMOVINE**

* Planirani u iznosu od 530 EUR (prihod od prodanih stanova).

Tablica 2, PLAN PRIHODA

RASHODI I IZDACI

**Ukupni rashodi za 2024.god.planirani su u iznosu od 1.485.468,00 EUR.**

|  |  |  |  |  |  |
| --- | --- | --- | --- | --- | --- |
| **3** | | **Rashodi poslovanja** | | **1.472.568,00** | |
| **31** | **Rashodi za zaposlene** | | **1.193.623,00** | |
| 311 | Plaće (Bruto) | | 985.985,00 | |
| 312 | Ostali rashodi za zaposlene | | 45.400,00 | |
| 313 | Doprinosi na plaće | | 162.238,00 | |

Planirani iznosi za plaće odnose se na isplate zaposlenicima preko COP-a te na sredstva potrebna za isplatu plaće pomoćnicima u nastavi.

Pod ostalim rashodima za zaposlene obračunati su iznosi ostalih materijalnih prava iz Kolektivnog ugovora i po tom osnovu planirana je isplata oporezivog i neoporezivog dijela nagrada za zaposlene, darova za djecu , potpore za bolovanje i slučaj smrti, REGRES, BOŽIĆNICA te otpremnine za odlazak u mirovinu .

Izvor financiranja: Pomoći iz DP, Opći prihodi i primici, Pomoći iz EU

|  |  |  |
| --- | --- | --- |
| **32** | **Materijalni rashodi** | **158.225,00** |
| 321 | Naknade troškova zaposlenima | 56.265,00 |

Račun 321 - Naknade troškova zaposlenima čine rashodi za:

- Službena putovanja i to za dnevnice u zemlji i inozemstvu, kao i ostale troškove na službenom putu (prijevoz, cestarine i sl.)

- Naknade za prijevoz na posao i s posla, a rashodi su utvrđeni u skladu sa odredbama Kolektivnog ugovora

- Stručno usavršavanje djelatnika

Izvor: Pomoći iz DP, Opći prihodi i primici, Pomoći iz EU

|  |  |  |
| --- | --- | --- |
| 322 | Rashodi za materijal i energiju | 69.130,00 |

Račun 322 - Rashode za materijal i energiju čine rashodi za:

-Uredski materijal i ostale materijalne rashode i to za uredski materijal, stručnu literaturu, materijal i sredstva za čišćenje i održavanje, kao i za higijenske potrebe i njegu, te ostali materijal za potrebe redovnog poslovanja a kojeg u našem slučaju sačinjava didaktički materijal za učenike s teškoćama te materijal za izvođenje tehnologija (namirnice za učenike kuhare i sl.).

-Materijal i sirovine – sačinjavaju namirnice za školsku mliječnu kuhinju te ručak u produženom stručnom postupku i vrtiću.

-Energiju – električnu energiju, plin te gorivo za kombi.

-Materijal i dijelove za tekuće i investicijsko održavanje građevinskih objekata i opreme

-Sitan inventar i auto gume gdje sitan inventar pretežno čine skupe didaktičke igračke za djecu s posebnim potrebama.

-Radnu i zaštitnu odjeću i obuću

Izvor: Svi izvori

|  |  |  |
| --- | --- | --- |
| 323 | Rashodi za usluge | 26.900,00 |
|  |  |  |

Račun 323 - Rashode za usluge čine rashodi za:

-Usluge telefona, pošte i prijevoza - čine ih rashodi za usluge telefona, telefaxa i interneta te poštarinu. Također dio iznosa sačinjavaju i troškovi prijevoza učenika s teškoćama- izdaci za prijevoz učenika s teškoćama na razne izlete i natjecanja.

-Usluge tekućeg i investicijskog održavanja građevinskih objekata, opreme te vozila

-Usluge promidžbe i informiranja za tiskovine i RTV pretplatu.

-Komunalne usluge za vodu, odvoz smeća, kanalizaciju, vodne naknade, te dimnjačarske usluge i usluge deratizacije i dezinsekcije.

-Zdravstvene usluge – za liječničke preglede radi produljenja sanitarne iskaznice (svi djelatnici, detaljniji pregled s mikrobiol.analizom za kuharicu, medicinsku sestru i osoblje u predškolskim grupama). Također analiza hrane pripremljene u školskoj kuhinji i mikrobiološki brisevi inventara. Ove godine planiran je i sistematski liječnički pregled za 18-20 zaposlenika.

-Intelektualne i osobne usluge i to ugovori o djelu te ostale usluge – atesti od kojih se posebno ističu atesti zbog plinskog sustava grijanja. Također naknade odvjetniku za zastupanje.

- Računalne usluge koje čine rashodi za ostale računalne usluge -instaliranje softvera, podešavanje postavki i sl. a koje su potrebne školi jer škola nema zaposlenog informatičara.

-Ostale usluge – tiskarske, za registraciju vozila, nadzor objekta i sl.

Izvor: Proračun Grada, pomoći iz državnog proračuna i VP

|  |  |  |
| --- | --- | --- |
| 329 | Ostali nespomenuti rashodi poslovanja | 5.930,00 |

Račun 329 – Rashode za ostale nespomenute rashode poslovanja čine rashodi za:

- Premije osiguranja vozila (AO i kasko) te premije osiguranja objekta i opreme od požara i krađe

-Reprezentaciju

- Članarine

- Pristojbe i naknade

- Ostali nespomenuti rashodi poslovanja –

Izvor: Proračun Grada, pomoći iz državnog proračuna

|  |  |  |
| --- | --- | --- |
| **37** | **Naknade građanima i kućanstvima na temelju osiguranja i druge naknade** | **120.600,00** |
| 372 | Ostale naknade građanima i kućanstvima iz proračuna | 120.600,00 |

Račun 372 Ostale naknade građanima i kućanstvima iz proračuna odnosi se na:

- naknade građ. i kućanstvima u novcu – za prijevoz učenika OŠ koje Ministarstvo prosvjete doznačuje mjesečno školi a škola isplaćuje roditeljima učenika s teškoćama na tekući račun, te za prijevoz predškolaca za koi sredstva doznačuje Grad Karlovac (Izvor: Grad, pomoći MZOS)

- naknade građ. i kućanstvima u naravi – za smještaj djece- škola plivanja u Selcu te prijevozučenika vanjskim prijevoznikom. (Izvor: Grad Karlovac, pomoći iz DP)

|  |  |  |
| --- | --- | --- |
| **4** | **Rashodi za nabavu nefinancijske imovine** | **12.900,00** |
| **42** | **Rashodi za nabavu proizvedene dugotrajne imovine** | **12.900,00** |
| 422 | Postrojenja i oprema | 9.900,00 |
| 424 | Knjige, umjetnička djela i ostale izložbene vrijednosti | 3.000,00 |

Račun 422 Rashode za postrojenja i opremučine rashodi:

- za uredsku opremu i namještaj (poglavito računala, tableti)

- za komunikacijsku opremu

- za sportsku i glazbenu opremu

- za medicinsku opremu

- za uređaje, strojeve i opremu za ostalu namjenu – posebna oprema za učenike s teškoćama

Izvor: Pomoći iz državnog proračuna, Grad.

Račun 424 – Rashodi za knjige i udžbenike

Izvor: pomoći iz drž.pror.

# Obrazloženje programa, odnosno aktivnosti i projekata

**PROGRAM 60001 OSNOVNOŠKOLSKO OBRAZOVANJE**

**PROGRAM Osnovnoškolsko obrazovanje** planiran je u iznosu od 1.485.468,00 € eura.

**Aktivnost A600101 Materijalni i financijski rashodi poslovanja**

Navedena aktivnost prati rashode redovnog poslovanja škole. Evidentiraju se izdaci za materijal i energiju, školsku kuhinju, prijevoz učenika, usluge, program Škole plivanja, troškovi službenih putovanja i sl. Troškovi se podmiruju s različitih izvora: Opći prihodi i primici proračuna, Prihodi za posebne namjene, Prihodi za decentralizirane funkcije, Pomoći iz državnog proračuna, donacije. Ukupno je planirano 188.395,00 EUR.

|  |  |  |
| --- | --- | --- |
| **Aktivnost A600101** | **Materijalni i financijski rashodi poslovanja** | **188.395,00** |
| **Izvor 1.1.** | **Opći prihodi i primici proračuna** | **5.300,00** |
| **3** | **Rashodi poslovanja** | **5.300,00** |
| **37** | **Naknade građanima i kućanstvima na temelju osiguranja i druge naknade** | **5.300,00** |
| 372 | Ostale naknade građanima i kućanstvima iz proračuna | 5.300,00 |
| **Izvor 4.7.** | **Prihodi za posebne namjene - prihodi PK** | **7.500,00** |
| **3** | **Rashodi poslovanja** | **7.500,00** |
| **32** | **Materijalni rashodi** | **7.500,00** |
| 322 | Rashodi za materijal i energiju | 3.000,00 |
| 323 | Rashodi za usluge | 4.200,00 |
| 329 | Ostali nespomenuti rashodi poslovanja | 300,00 |
| **Izvor 5.4.** | **Pomoći izravnanja za OŠ - DEC** | **50.000,00** |
| **3** | **Rashodi poslovanja** | **50.000,00** |
| **32** | **Materijalni rashodi** | **50.000,00** |
| 321 | Naknade troškova zaposlenima | 2.000,00 |
| 322 | Rashodi za materijal i energiju | 25.000,00 |
| 323 | Rashodi za usluge | 21.000,00 |
| 329 | Ostali nespomenuti rashodi poslovanja | 2.000,00 |
| **Izvor 5.A.** | **Pomoći iz županijskog proračuna - PK** | **265,00** |
| **3** | **Rashodi poslovanja** | **265,00** |
| **32** | **Materijalni rashodi** | **265,00** |
| 321 | Naknade troškova zaposlenima | 265,00 |
| **Izvor 5.B.** | **Pomoći iz državnog proračuna - PK** | **125.030,00** |
| **3** | **Rashodi poslovanja** | **124.030,00** |
| **31** | **Rashodi za zaposlene** | **400,00** |
| 312 | Ostali rashodi za zaposlene | 400,00 |
| **32** | **Materijalni rashodi** | **13.630,00** |
| 321 | Naknade troškova zaposlenima | 500,00 |
| 322 | Rashodi za materijal i energiju | 11.730,00 |
| 323 | Rashodi za usluge | 1.200,00 |
| 329 | Ostali nespomenuti rashodi poslovanja | 200,00 |
| **37** | **Naknade građanima i kućanstvima na temelju osiguranja i druge naknade** | **110.000,00** |
| 372 | Ostale naknade građanima i kućanstvima iz proračuna | 110.000,00 |
| **4** | **Rashodi za nabavu nefinancijske imovine** | **1.000,00** |
| **42** | **Rashodi za nabavu proizvedene dugotrajne imovine** | **1.000,00** |
| 422 | Postrojenja i oprema | 1.000,00 |
| **Izvor 6.5.** | **Donacije - prihodi PK** | **300,00** |
| **3** | **Rashodi poslovanja** | **300,00** |
| **32** | **Materijalni rashodi** | **300,00** |
| 322 | Rashodi za materijal i energiju | 300,00 |

Najveći dio troškova podmiruje se iz sredstava državnog proračuna namijenjenih za učenike s teškoćama u razvoju.

***Opis, Ciljevi i pokazatelji uspješnosti za projekt Škola plivanja / Organizirano ljetovanje u Selcu.***

U šk. god. 2022./2023. u sklopu projekta „Organizirano ljetovanje u Selcu“, od 31.8. do 1.9.2023.g., sudjelovalo je ukupno 24 učenika Centra; DOB: od 8 do 20 godina; SPOL: Ž=5, M=19; zastupljenost dijagnoza: kombinirane teškoće u razvoju, poremećaj spektra autizma, Sy Down, višestruke kombinirane teškoće uz zdravstvene teškoće – EPI, teškoće učenje. Učenicima su u pratnji bili 5 djelatnika Centra, profesor kineziologije, dva edukacijska rehabilitatora, stručni suradnik pedagog i stručni suradnik socijalni radnik. Smješteni smo bili u Hostelu Karlovac, uz osigurane obroke, počevši od ručka i završivši s ranom večerom u vidu „Lunch paketa“, a prijevoz nam je osiguran autobusom.

Cilj ovog projekta je upoznavanje plivača početnika na vodu, osposobljavanje učenika neplivača plivačkim tehnikama i održavanju na vodi, daljnje usavršavanje u plivačkim tehnikama i osamostaljivanje onih učenika koji već imaju određeno plivačko iskustvo. Učenike se potiče i na separaciju od roditelja, provođenje strukturiranog slobodnog vremena, druženje, toleranciju, usvajanje društveno prihvatljivih obrazaca ponašanja u socijalizaciji s vršnjacima, odraslima i kod susreta s novim i nepoznatim osobama, primjereno ponašanje na javnom mjestu, u promjenjivom okruženju, pod nadzorom odraslih osoba.

Od ukupno 24 učenika: 2 plivača početnika, upoznavanje i privikavanje na vodu; 7 plivača početnika, uz pomagala za plivanje, koje se osposobljavalo plivačkim tehnikama i održavanju na vodi; 15 učenika koji već imaju određeno plivačko iskustvo koje se usavršavalo u plivačkim tehnikama, u samostalnom plivanju i skakanju u vodu. Iskustvo prve separacije od roditelja, duži boravak i spavanje bez roditelja, imala su 3 učenika, uspješno svladano uz podršku odraslih osoba i vršnjačku podršku. Za vrijeme obroka, učenike se poticalo na samostalno i pravilno korištenje pribora za jelo, uzimanje hrane i točenje napitaka, održavanje urednosti stola po završetku obroka, uz pomoć i podršku odraslih osoba. Također, učenike se poticalo na samostalno održavanje osobne higijene (umivanje, pranje zubi, tuširanje i brisanje, obavljanje toaleta, oblačenje i svlačenje, slaganje i spremanje odjeće, vješanje mokre odjeće, odabir ispravne odjeće i obuće, spremanje putne torbe i ruksaka) te održavanje urednosti u spavaonicama (pospremanje kreveta, odlaganje smeća). Učenici su uživali u lijepom vremenu i kupanju u moru, međusobnom druženju uz društvene igre, slušanje glazbe i razgovor, crtanje i bojanje, sportske aktivnosti, glazbenu noć – ples i pjevanje, šetnju do centra Selca i kupovinu suvenira, poticalo ih se na samostalno korištenje novca uz nadzor odraslih s ciljem razumijevanja vrijednosti novca.

**Aktivnost A600106 Prevencija ovisnosti**

**Za 2024.godinu planirana su sredstva u iznosu od 1.000,00 EUR**

|  |  |  |  |  |
| --- | --- | --- | --- | --- |
| **Aktivnost A600106** | | **Prevencija ovisnosti** | **1.000,00** | |
| **Izvor 1.1.** | | **Opći prihodi i primici proračuna** | **1.000,00** | |
| **3** | | **Rashodi poslovanja** | **1.000,00** | |
| **32** | | **Materijalni rashodi** | **1.000,00** | |
| 322 | Rashodi za materijal i energiju | | | 500,00 | |
| 323 | Rashodi za usluge | | | 500,00 | |

**Opis, Ciljevi i pokazatelji uspješnosti za Projekt Prevencija ovisnosti**

Preventivna strategija škole primarno je usmjerena na zaštitu psihofizičkog i mentalnog zdravlja učenika osnovnoškolske i srednjoškolske dobi u Centru, sukladno osobitostima primarnih, utjecajnih TuR, u cilju poticanja i očuvanja jakih strana i sposobnosti učenika za sudjelovanje u aktivnostima svakodnevnog života i rada. Procjenom potreba učenika na nivou Centra, dostupnim uvidom u zdravstvene potrebe, profil složenosti razvojno rehabilitacijskih potreba učenika, roditeljske zdravstvene, obrazovne, jezične, digitalne kompetencije, socijalno ekonomske mogućnosti i uvjete življenja obitelji, mogućnosti prijevoza, prioriteti su usmjereni na doprinos i podršku stabilizaciji psihofizičkog i mentalnog zdravlja učenika za kontinuitet odgojno obrazovnog procesa i učenika i odjela u cjelini. U suradnji s roditeljima naglasak je na osnaživanju roditelja za zadovoljavajuću zdravstvenu i psihosocijalnu skrb u fazi intenzivnog rasta i razvoja (pubertet, adolescencija) u svrhu poticanja osobnih i socijalnih vještina učenika. S obzirom na različite vrste primarnih i utjecajnih teškoća, specifične uvjete rasta i razvoja učenika, preventivne aktivnosti različite vrste i razine paralelno se primjenjuju s odgojno-obrazovnim i rehabilitacijskim postupcima i strategijama podrške za zdravstvenu i socijalnu skrb učenika. U šk. god. 2023. /24. Centar nastavlja opću prevenciju kroz Preventivni program Grada Karlovca, nadogradnju selektivne prevencije kroz SNEP JUNIOR, INDIVIDUALIZIRANI PLAN PODRŠKE (sastavni dio ŠPPa svakog RO/OOS s dodatnim potrebama), nastavak aktivnosti projekta „TI to možeš. Ja to mogu.“, Attend projekt, nadogradnju Protokola o postupanju u kriznim situacijama što odgovara potrebama nastave, rehabilitacije, zaštite zdravlja i sigurnosti učenika s TuR.

**CILJEVI:**

Stjecanje, primjena, očuvanje osobnih, socijalnih kompetencija prema individualnim sposobnostima i mogućnostima učenika tijekom školovanja;

Usvajanje osnovnih znanja, vještina i navika o zdravlju, skrbi o sebi, ophođenju, suradnji svih članova školske zajednice, uz strategije podrške i skupnu podršku PuN;

Podrška, usmjeravanje učenika u ostvarivanju potreba za sigurnošću, druženjem, komunikacijom, zabavom, slobodom, kreativnošću i samopoštovanjem, uz strategije podrške i skupnu podršku PuN;

Inkluzivno uključivanje u život i rad zajednice, uz zdravstveno razvojnu i psihosocijalnu podršku u/izvan škole i obitelji do završetka školovanja;

Poticanje digitalne i komunikacijske podrške na nivou RO i OOS prema obrazovnim, jezičnim i psihosocijalnim kompetencijama učenika, kroz ATTEND projekt;

Poticanje tolerancije različitosti uz podršku, poučavanje i razumijevanje stanja i situacija – ŠPP projekt uz podršku učenika Medicinske škole.

**NAČIN REALIZACIJE**:

U prevenciji nam pomažu i vanjski suradnici: ZZJZ – Služba školske medicine, PU karlovačka, Crveni Križ, DSUZ OB Karlovac, GK “IGK” Karlovac, Hrvatski zavod za socijalni rad - podružnice, Osnivač – Grad Karlovac.

Tijekom školske godine provodit će se ciljane aktivnosti za učenike na razini univerzalne prevencije (radionice, obilježavanje značajnih datuma, izvannastavne i izvanškolske aktivnosti, razgovori, terenska nastava), na razini selektivne prevencije prema indikacijama RV-a (individualizirana preventivna podrška za potrebe RO /OOS), za roditelje (individualna, timska savjetovanja, tematski roditeljski sastanci p.p.) i za učitelje (individualna i timska savjetovanja, stručno usavršavanje kroz primjere dobre prakse, predavanja na UV Centra, analiza potreba i mogućnosti UV-a).

**Rad s učenicima – preventivni sadržaji AZOO-a, Preventivni program grada KA:**

- Radionice neverbalne komunikacije : 1.r. – 4.r. OŠ uz podršku samoregulaciji

- Što osjećamo, što činimo, što govorimo: 5. – 8.r. OŠ i SŠ, radionice

- Mindfulness u učionici – vježbe disanja, opuštanja i koncentracije 5. – 8.r. OŠ

- Ti to možeš. Ja to mogu. – školski projekt selektivne prevencije (13. – 21. g.)

- SNEP Junior program – SŠ

- Profesionalno usmjeravanje: 7.r., 8.r. OŠ

- Preventivni program Grada Karlovca : 1. – 8.r. OŠ, 1.-3.r. SŠ

-„ŠKOLE ZA SVE uz pomoćnike u nastavi“ – učenici s teškoćama u razvoju

POSEBNI PROJEKTI ŠK-a u svrhu poticanja psihosocijalnog razvoja i inkluzivnog uključivanja u svakodnevni život zajednice, koji su dio preventivne strategije škole – Centra:

1.“Ti to možeš, ja to mogu“ : Prema individualnim. mogućnostima učenici će kroz zajedničke aktivnosti primjenjivati radnje i vještine skrbi o sebi uz vršnjačku podršku učenika Medicinske škole, socijalne priče, komunikacijsku podršku, učenje po modelu, po načelu prilagodbe univerzalnog dizajna. ( 14. – 21. g). učenici OŠ, SŠ, OOS

2. Sociometrijska procjena: Prema individualnim sposobnostima učenici će jednostavno pokazati, imenovati i izraziti svoje osnovne interese i potrebe u razrednom odjelu, uz podršku odraslih, u svrhu regulacije osnovne dinamike odjela (15. – 21.g.) učenici SŠ i OOS

3. Moje potrebe, prava i obveze Učenici će imenovati osnovne potrebe, prava i obveze i zajednički izraditi plakat za razredni pano, uz podršku učitelja ( 13. – 18 g.) učenici OŠ i SŠ

4. Attend projekt – strategije podrške u komunikaciji, Učenici će primjenjivati individualizirane strategije podrške u svrhu razvoja komunikacije, socijalizacije, usvajanja osobnih i socijalnih vještina za ublažavanje teškoća i očuvanje mentalnog zdravlja , učenici OŠ (RO i OOS) 7. – 15. g.

5. Tolerancija razlika, priznavanje sličnosti., Učenici će opažati po čemu su međusobno različiti i slični, razgovarati kako bitne razlike i sličnosti utječu na izbor prijatelja, aktivnosti, interesa, ponašanja, posla, slobodnog vremena. – 5.r., 7.r, 1., r. i 2. r. SŠ

6. SNEP JUNIOR program : Učenici će imenovati obilježja nasilja, razumjeti razliku žrtve i počinitelja, prepoznati predrasude, rizike od seksualnog nasilja, osnažiti se u zaštiti i samozaštiti, naučiti tražiti podršku i pomoć odraslih u školi. Učenici SŠ (1.-3.r. SŠ)

7. Pozdrav od nas: Socijalno uključivanje, Učenici će moći prepoznati i primijeniti osnovne aktivnosti socijalnog ponašanja i komunikacije u izvanškolskom okruženju pod nadzorom odraslih osoba (izvannastavne aktivnosti, PSP, šk. izleti, izvanučionička nastava), učenici OŠ i SŠ (RO, OOS) 7. – 21. g. projekt se povezuje s pilot projektom HŽa, besplatnog prijevoza za učenike.

8. Sigurnost na Internetu – Učenici će moći uočiti i prepoznati osnovna nepoželjna ponašanja na internetu, zatražiti pomoć odraslih za probleme i opasnosti, dati osnovni opis tjelesnoga i duševnoga nasilja, zlostavljanja, načine njihova sprječavanja, prema vlastitim sposobnostima, učenici 7.r. i SŠ

9. Kazneno pravna odgovornost – Učenici će naučiti prepoznati, imenovati i razlikovati osnovne pojmove zakona, odgovornosti, kazne, povezati dob i opisati kazneno pravnu odgovornost, prema njihovoj dobi i sposobnostima , učenici SŠ

10. Pomoćnici u nastavi – odgojno obrazovna i rehabilitacijska podrška u razvoju osobnih i socijalnih vještina učenika u odjelu – svi odjeli s odobrenim PuN za skupne potrebe.

Ostale aktivnosti uključuju organizacija slobodnog vremena krozizvannastavne i izvanučioničke aktivnosti, obilježavanje značajnih datuma (Europski tjedan mobilnosti / Hrvatski olimpijski dan, Dan kravate, Međunarodni dan prevencije zlostavljanja djece, Međunarodni dan djeteta, Međunarodni dan osoba s invaliditetom, Tjedan psihologije, Dan ružičastih majica, Dan edukacijskih rehabilitatora – Dan škole, Svjetski dan osoba s Down sindromom, Ljubičasti dan, Svjetski dan svjesnosti o autizmu, Dan osoba s intelektualnim teškoćama), projekte suradnje.

**Rad s roditeljima – individualna, timska savjetovanja, tematski roditeljski sastanci p.p.:**

- Profesionalno usmjeravanje učenika (7.r., 8.r., 1. r. SŠ)

- namjenski pregledi i savjetovanja za roditelje njegovatelje kod liječnika ŠKM Centra

- Pubertet /adolescencija i utjecajne razvojne teškoće za razvoj vještina za samostalan život i rad u zajednici - u cilju nastavka i završetka školovanja u programu SŠ

- Podrška u razumijevanju razvojno rehabilitacijskih potreba djeteta / učenika s više vrsta TuR različitog stupnja izraženosti u cilju očuvanja psihofizičkog statusa za nastavak psihosocijalne rehabilitacije do 21.g.

- Edukacija za odgojne postupke, razvojne promjene i rizična stanja / ponašanja - zdravstvena i psihosocijalna skrb u svrhu ostvarivanja prava i postizanja zadovoljavajuće kvalitete života u obitelji u odrasloj dobi.

- Potpomognuta komunikacija – strategije podrške i prilagodbe za svakodnevni život u obitelji

- Partnerstvo roditelja i nastavnika u SŠ COODM-a : Siguran Internet, u cilju prevencije izloženosti nasilju na digitalnim platformama, u obiteljskom okruženju učenika.

- Krizna stanja (promjene duljeg trajanja, uz dodatnu timsku podršku škole i proširenu zdravstvenu skrb – liječenje, oporavak i povratak na nastavu i rehabilitaciju s poboljšanjem)

**Rad s učiteljima :**

Edukacije i teme savjetovanja, radionica/predavanja / aktivnosti s učiteljima / edu.reh.

1. Školski PP Centra – individualizirani plan podrške potrebama djece i mladih

2. Sociometrijski pristup u RO i OOS – individualno savjetovanje o postupanju

3. ŠPP – uloga PuN u ublažavanju poteškoća doživljavanja, ponašanja kroz strategije podrške

4. Attend projekt – strategije podrške za potrebe odjela

5. SNEP JUNIOR - radionice i timska savjetovanja

6. Medijska pismenost - podrška učenicima i roditeljima

7. Nadogradnja Protokola o postupanju u kriznim situacijama

8. Stručno usavršavanje – prijedlog edukacije djelatnika za primjenu ASEBO sustava procjene

9. Tematsko predavanje stručnih suradnika prema potrebama selektivne prevencije

10. primjeri dobre prakse – poziv predavačima iz Klinike za dječje bolesti Zagreb, Dječje bolnice Srebrnjak za područje neuropedijatrije i dječje i adolescentne psihijatrije (razvojne promjene u pubertetu i adolescenciji s utjecajem na kvalitetu života u odrasloj dobi).

Popularizirati inkluzivno uključivanje uz podršku, putem FB stranice škole i web-stranice škole i redovnim odlascima na primjerene sadržaje kulturno javnih aktivnosti u gradu Karlovcu i šire.

**POKAZATELJI USPJEŠNOSTI**

Sukladno osobitostima teškoća zdravlja i razvoja učenika osnovnoškolske i srednjoškolske dobi Centra, pokazatelj uspješnosti preventivnog programa je prioritetno uspješan završetak osnovnoškolskog i srednjoškolskog obrazovanja učenika do 21.g, života, uz zadovoljavajuće očuvano opće psihofizičko i mentalno zdravlje potrebno za život u odrasloj dobi. Kako su učenici Centra iznimno heterogena skupina djece i mladih, ključni kriteriji za uspješnost programa su : primjereni individualizirani ishodi preventivnih timskih savjetovanja, zdravstvene i psihosocijalne skrbi za podršku učenicima, roditeljima i obitelji u organizaciji svakodnevnog života i redovitost pohađanja nastave i rehabilitacije.

Individualizirani ishodi obuhvaćaju i primjerene strategije podrške u cilju očuvanja nastavka školovanja i psihosocijalne rehabilitacije kod narušenog zdravlja učenika, obuhvaćaju pravo na regulaciju rasporeda za učenike čiji roditelji ostvaruju pravo na status roditelja njegovatelja, pravo na privremeno oslobađanje od započetog školovanja, pravo na nastavu u kući zbog osobito kompleksnih okolnosti zdravlja i razvoja, ciklus od 3 do 5 timskih savjetovanja tijekom nastavne godine u svrhu podrške učeniku i roditeljima u svakodnevnom životu kod nastupajućih promjena u kvaliteti skrbi o sebi, socijalizacije, komunikacije, mentalnog zdravlja.

Provode se i ciljano osmišljeni ili izabrani projekti uz strategije prilagodbe i podrške sukladno potrebama selektivne prevencije za učenike u složenim životno obiteljskim okolnostima u području razvoja skrbi o sebi, organizacije slobodnog vremena, zaštite sigurnosti, zdravlja za samostalnost u aktivnostima svakodnevnog života i/ili rada, prema individualnim sposobnostima i potrebama. Cilj svih ovih aktivnosti je poticanje i očuvanje osobnih i socijalnih vještina za svakodnevni život, psihosocijalni razvoj i uključivanje u život obitelji, škole i zajednice uz podršku.

Zaključno, u svrhu uspješnog očuvanja zdravlja, pohađanja nastave i psihosocijalne rehabilitacije, odabrani su sljedeći kriteriji za procjenu uspješnosti preventivnog programa koji doprinose stabilnosti psihofizičkog i mentalnog zdravlja učenika do završetka školovanja, osiguravaju individualiziranu timsku podršku učenicima u razrednom i školskom okruženju, te povezana timska praćenja, savjetovanja i preporuke za potrebe učenika na inicijativu škole i/ili roditelja do ostvarivanja potrebne i primjerene zdravstvene ili psihosocijalne skrbi za razvojne, zdravstvene, životne i obiteljske potrebe učenika (kriteriji su tablično prikazani u rasponu od 2020. do 2023.g).

Potrebe za selektivnom i indiciranom prevencijom proizlaze iz postojanja i povećanja niza rizičnih činitelja i njihovog produljenog utjecaja na rast i prilagodbu učenika s teškoćama u učenju i razvoju, u okolnostima pandemije, vidljivo iz izvješća od šk. god. 2019./2020. do šk. god. 2022./2023. Centar planira realizaciju programskih aktivnosti i sadržaja u svrhu ublažavanja nepovoljnih činitelja te poticanja i jačanja zaštitnih činitelja razvoja i prilagodbe učenika. Na temelju provedenih projekata, nastavlja se njihova primjena u svim odjelima gdje su izražene potrebe selektivne i indicirane prevencije, što je odlukom UV uključeno u plan prevencije pod nazivom „Individualizirana preventivna podrška“. Sve gore navedeno proizlazi iz osobitosti razvojno obrazovnih i razvojno rehabilitacijskih potrebe djece i mladih s TuR. Prema Orijentacijskoj listi teškoća u razvoju pripremljen je okvirni razvojno zdravstveni profil djece i mladih uključenih u programe Centra.

|  |  |  |  |  |  |  |
| --- | --- | --- | --- | --- | --- | --- |
| **0** | **SURADNJA S LOKALNOM ZAJEDNICOM /SLUŽBAMA PODRŠKE** | **BROJ UČENIKA S REGULACIJOM RASPOREDA POHAĐANJA NASTAVE (zdravstvene potrebe)** | **BROJ UČENIKA POBOLJŠANOG PSIHOFIZIČKOG I MENTALNOG ZDRAVLJA UZ TIMSKU PODRŠKU** | **BROJ POTREBA STRUČNE PODRŠKE RODITELJIMA ZA SKRB O DJETETU S TUR** | **BROJ UČITELJA/STRUČNIH SURADNIKA sa ZAVRŠENOM EDUKACIJOM** | **BROJ UČENIKA U IZVANUČIONIČKIM I INKLUZIVNIM PREVENTIVNIM AKTIVNOSTIMA** |
| **2021./2022.** | (ŠKM. - HZJZ (KA,OG), OB Karlovac, DzO, CzSS (Jastrebarsko, Slunj, Vojnić, Karlovac, Duga Resa, Sisak, Petrinja, Ozalj, PP KA I D.R. Ozalj, HZZ, Klinika za dječje bolesti Zagreb, DB Srebrnjak) UOŠ Jastrebarsko, Karlovac, HŽ pilot suradnja, DUZS, SROK, redovne OŠ i DV,  HZJZ – služba epidemiologije, MZO, AZOO, Stožer CŽ, ordinacije LOM | Regulacija rasporeda prema zdravstvenim potrebama uz potvrdu liječnika ŠKM  N = 14  Privremeno oslobađanje od započetog školovanja zbog zdravstvenih razloga  N = 5  Pravo na nastavu u kući  N\*2 | N = 35  Obuhvaća dodatne povećane potrebe zaštite psihofizičkog i mentalnog zdravlja učenika kroz selektivnu prevenciju, timske kolegije, timska savjetovanja, zdravstvenu i/ili socijalnu skrb | N = 56  Obuhvaća podršku stručnih djelatnika Centra za zdravstvene, psihosocijalne, obiteljske,  razvojne,  životne potrebe učenika i obitelji u okolnostima pandemije kroz timska savjetovanja  (kompleksne intervencije prema ishodima učenja Erasmus projekta) | **PREVENTIVNI . PROGRAM**  **GRADA KARLOVCA**  N = 4  Jasna Vorkapić  Đurđa Guštin  Dubravka Lenuzzi  Jasminka Bencek  **ERASMUS PROJEKT**  **N = 7**  Jasminka Bencek  Sanja Čorak  Dubravka Kocanjer  Andreja Lekić  Marija Luketić  Marijela Prša  Volodymyr  Kubinskyy  Članovi UV  Stručno usavršavanje | 98 |
| **2022./2023.** | (ŠKM. - HZJZ (KA,OG), OB Karlovac, DzO, CzSS (Jastrebarsko, Slunj, Vojnić, Karlovac, Duga Resa, Sisak, Petrinja, Ozalj, PP KA I D.R. Ozalj, HZZ, Klinika za dječje bolesti Zagreb, DB Srebrnjak) UOŠ Jastrebarsko, Karlovac, HŽ, DUZS, SROK, redovne OŠ i DV, HZJZ – služba epidemiologije, MZO, AZOO, Stožer CŽ, COO SŠ Zagorska, COO Križevci , Ženska soba,  HRT; (Erasmus + projekt) i Dan osoba s invalididtetom (rad UZ Leptir) | Regulacija rasporeda prema zdravstvenim potrebama uz potvrdu liječnika ŠKM  N = 14  Privremeno oslobađanje od započetog školovanja zbog zdravstvenih razloga  N = 6  Pravo na nastavu u kući  N\*1 | N = 30  Obuhvaća dodatne povećane potrebe zaštite psihofizičkog i mentalnog zdravlja učenika kroz selektivnu prevenciju, timske kolegije, timska savjetovanja,  zdravstvenu i/ili socijalnu skrb | N = 35  Obuhvaća podršku stručnih djelatnika Centra za aktualne zdravstvene, psihosocijalne, obiteljske,  razvojne,  životne potrebe učenika i obitelji kroz provedbu timskih savjetovanja  i  školskih preventivnih projekata :  SNEP Junior u suradnji sa Ženskom sobom,  projekt  Ti to možeš.  Ja to mogu, u suradnji s Medicinskom školom (odobren od MZO za ŠPP) | **PREVENTIVNI . PROGRAM**  **GRADA KARLOVCA**  N = 4  Jasna Vorkapić  Đurđa Guštin  Dubravka Lenuzzi  Jasminka Bencek  **SNEP JUNIOR**  Jasminka Bencek  Marija Luketić  **ŠPP projekt –MZO**  Članovi UV – stručno usavršavanje  Projektni tim  N = 10 | 99 |

**RAZVOJNO ZDRAVSTENI PROFIL ŠKOLE**

ORIJENTACIJSKA LISTA VRSTA TEŠKOĆA PREMA PRAVILNIKU O OSNOVNOŠKOLSKOM I SREDNJOŠKOLSKOM ODGOJU I OBRAZOVANJU UČENIKA S TEŠKOĆAMA U RAZVOJU

Skupine vrsta teškoća su:

**1. Oštećenja vida** ( sljepoća, slabovidnosti i ostale specifičnosti)

**2. Oštećenja sluha** (gluhoća, nagluhost i ostale specifičnosti)

**3. Oštećenja jezično-govorne-glasovne komunikacije i specifične teškoće u učenju**

(3.1.1. poremećaji glasa, 3.1.2. jezične teškoće, 3.1.3. poremećaji govora, 3.1.4. komunikacijske teškoće. 3.2. Specifične teškoće u učenju su smetnje u području: 3.2.1. čitanja (disleksija, aleksija), 3.2.2. pisanja (disgrafija, agrafija), 3.2.3. računanja (diskalkulija, akalkulija), 3.2.4. specifični poremećaj razvoja motoričkih funkcija (dispraksija) 3.2.5. mješovite teškoće u učenju, 3.2.6. ostale teškoće u učenju.)

**4. Oštećenja organa i organskih sustava**

(4.1. oštećenja mišićno-koštanoga sustava, 4.2. oštećenja središnjega živčanog sustava, 4.3. oštećenja perifernoga živčanog sustava, 4.4. oštećenja drugih sustava (dišni, srčanožilni, probavni, endokrini, koža i potkožna tkiva, mokraćni, spolni).

**5. Intelektualne teškoće** (disharmoničan kognitivni profil, ispodprosječno, granično postignuće, lakše, umjerene i ostale IT).

**6. Poremećaji u ponašanju i oštećenja mentalnog zdravlja**

6.1. Organski, uključujući simptomatski mentalni poremećaj, 6.2. Poremećaji raspoloženja, 6.3. Neurotski poremećaji, poremećaji vezani uz stres i somatoformni, 6.4. Shizofrenija, shizotipni i sumanuti poremećaji, 6.5. Poremećaji iz autističnoga spektra, 6.6. Poremećaji aktivnosti i pažnje, 6.7. Poremećaji u ponašanju i osjećanju.

**7. Postojanje više vrsta i stupnjeva teškoća u psihofizičkom razvoju.**

( Postojanje više vrsta i stupnjeva teškoća u psihofizičkome razvoju uključuje teškoće iz dvije ili više skupina koje su predviđene u Orijentacijskoj listi vrsta teškoća.)

Kod djece i mladih uključenih u programe Centra od predškolske do srednjoškolske dobi, zaključno s 21. g. života i timskim praćenjem do 3 god. po završetku školovanja najčešće su zastupljeno više vrsta i stupnjeva teškoća izraženosti po slijedećim kriterijima iz Orijentacijske liste teškoća (vidljivo iz medicinske dokumentacije, timskih obrada, specijalističkih multidisciplinarnih praćenja zdravlja i razvoja djece i mladih) - postojanje više vrsta i stupnjeva teškoća u psihofizičkome razvoju uključuje teškoće iz dvije ili više skupina koje su predviđene u Orijentacijskoj listi vrsta teškoća.

Postojanje više vrsta teškoća uključuje jednu od njih izraženu u stupnju predviđenom Orijentacijskom listom vrsta teškoća i jednu ili više onih koje nisu izražene u stupnju određenom ovom listom, ali njihovo istodobno postojanje daje novu kvalitetu teškoća.

Postojanje više vrsta teškoća uključuje dvije ili više njih, od kojih ni jedna nije izražena u stupnju određenom Orijentacijskom listom vrsta teškoća, ali njihovo istodobno postojanje zahtijeva primjerene uvjete za školovanje i osposobljavanje.

Ako teškoća/e nije/su predviđena/e Orijentacijskom listom vrsta teškoća, opisana je u obrazloženju rješenja o primjerenome programu obrazovanja i/ili popratnoj dokumentaciji (zdravstvena i /ili socijalna skrb).

**Aktivnost A600108 Sufinanciranje programa za djecu s teškoćama**

|  |  |  |
| --- | --- | --- |
| **Aktivnost A600108** | **Sufinanciranje programa za djecu s teškoćama** | **13.300,00** |
| **Izvor 1.1.** | **Opći prihodi i primici proračuna** | **4.000,00** |
| **3** | **Rashodi poslovanja** | **4.000,00** |
| **32** | **Materijalni rashodi** | **1.200,00** |
| 322 | Rashodi za materijal i energiju | 1.200,00 |
| **37** | **Naknade građanima i kućanstvima na temelju osiguranja i druge naknade** | **2.800,00** |
| 372 | Ostale naknade građanima i kućanstvima iz proračuna | 2.800,00 |
| **Izvor 5.B.** | **Pomoći iz državnog proračuna - PK** | **9.300,00** |
| **3** | **Rashodi poslovanja** | **6.800,00** |
| **32** | **Materijalni rashodi** | **6.800,00** |
| 321 | Naknade troškova zaposlenima | 1.000,00 |
| 322 | Rashodi za materijal i energiju | 5.800,00 |
| **4** | **Rashodi za nabavu nefinancijske imovine** | **2.500,00** |
| **42** | **Rashodi za nabavu proizvedene dugotrajne imovine** | **2.500,00** |
| 422 | Postrojenja i oprema | 2.500,00 |

Program predškolskog odgoja financira se iz Državnog proračuna s planiranim iznosom od 9.300,00 EUR koji služi za pokriće troškova nabave materijala, opreme, didaktike te stručnih usavršavanja zaposlenih te iz gradskog proračuna u iznosu 4.000,00 EUR koji služe za pokriće troškova prehrane i prijevoza predškolaca s područja Grada Karlovca.

Cilj predškolskog odgoja i naobrazbe djece predškolske dobi s mentalnom retardacijom, s većim teškoćama u razvoju je sistematski razvoj brige o sebi, spoznaje, motorike, komunikacije, emocionalno-socijalnog ponašanja, te igre da se postigne što veći stupanj samostalnosti koja će doprinijeti boljoj integraciji u svakodnevni život.

Program obuhvaća djecu s intelektualnim poteškoćama i većim teškoćama u razvoju u dobi od 4 – 7 godina koja bi nakon završenog predškolskog odgoja nastavila osnovnoškolsko obrazovanje u redovnoj osnovnoj školi ili u našem Centru po programu koji odgovara njihovim intelektualnim mogućnostima i sposobnostima.

Program obuhvaća djecu s područja Grada Karlovca, Županije karlovačke, a po potrebi i šire.

Broj djece polaznika u dvije predškolske skupine iznosi 18.

Karakteristike programa

Predškolski odgoj i obrazovanje odvija se sukladno Programu predškolskog odgoja, naobrazbe i skrbi djece s mentalnom retardacijom s većim teškoćama u razvoju Ministarstva znanosti, obrazovanja i športa RH.

Program ima razvojni karakter što podrazumijeva da svako dijete polazi program od njegovih osnova bez obzira na kronološku dob i dosiže razinu u skladu sa svojim mogućnostima intelektualnog, senzo-motoričkog, govornog i socijalnog razvoja.

Program ima okvirni karakter – na temelju njega izrađuju se individualizirani programi, prilagođeni karakteristikama i potrebama svakog pojedinog djeteta.

Program ima funkcionalni karakter jer je krajnji cilj stavljanje u funkciju svih aspekata dječje ličnosti; od razvoja senzo-motorike, razvoja komunikacije govora, razvoja kreativnosti, vođenje brige o sebi, razvijanje saznanja o sebi, te socijalizaciji, kako bi se stvorile osnove, nakon završenog predškolskog tretmana, za uvođenje djece u primjerene programe odgoja i obrazovanja u skladu s njihovim intelektualnim mogućnostima.

Zakonske podloge za provođenje programa:

Suglasnost na Program odgojno – obrazovnog rada s djecom predškolske dobi s posebnim potrebama (teškoćama u razvoju) pri Centru za odgoj i obrazovanje djece i mladeži Karlovac u Karlovcu (Ministarstvo znanosti, obrazovanja i športa, Klasa: 601-02/06-03/00084, Ur.br.: 533-10-06-5, od 16.05.2006.)

Rješenje Centru za odgoj i obrazovanje djece i mladeži, Karlovac o početku obavljanja djelatnosti odgojno obrazovnog rada s djecom predškolske dobi s posebnim potrebama (Ured državne uprave u Karlovačkoj županiji, Služba za društvene djelatnosti, Odsjek za društvene djelatnosti, Klasa: UP/I –601-02/06-01/0001, Ur.br.:2133-05-01/00-07-6, od 03.05.2007.)

Suglasnost na poludnevni program za djecu predškolske dobi s posebnim zdravstvenim potrebama u organizaciji Centra za odgoj i obrazovanje djece i mladeži u Karlovcu (Ministarstvo znanosti, obrazovanja i sporta, Klasa:601-02/1503/00523, Ur.br.:533-25-15-0005, od 29.09.2015.)

**Aktivnost A600110 Opskrbljivanje školskih ustanova menstrualnim higijenskim potrepštinama**

Kako bi se izbjeglo menstrualno siromaštvo učenica, iz državnog proračuna osigurana su sredstva te planirana u visini 120,00 EUR za nabavu higijenskih uložaka.

**Aktivnost A600111 Rashodi za zaposlene u osnovnim školama**

|  |  |  |
| --- | --- | --- |
| **Aktivnost A600111** | **Rashodi za zaposlene u osnovnim školama** | **1.171.300,00** |
| **Izvor 5.T.** | **Pomoći iz MZO za plaće OŠ** | **1.171.300,00** |
| **3** | **Rashodi poslovanja** | **1.171.300,00** |
| **31** | **Rashodi za zaposlene** | **1.123.000,00** |
| 311 | Plaće (Bruto) | 930.000,00 |
| 312 | Ostali rashodi za zaposlene | 40.000,00 |
| 313 | Doprinosi na plaće | 153.000,00 |
| **32** | **Materijalni rashodi** | **48.300,00** |
| 321 | Naknade troškova zaposlenima | 45.000,00 |
| 329 | Ostali nespomenuti rashodi poslovanja | 3.300,00 |

Rashodi za zaposlene planirani su u iznosu 1.171.300,00 EUR a odnose se na plaće zaposlenika koje se isplaćuju kroz sustav centralnog obračuna plaća, direktno tereteći Državni proračun. Osim za bruto plaće, osigurana su sredstva za prijevoz zaposlenika na posao i s posla, dar djeci, Regres, Božićnicu, otpremnine, pomoći, jubilarne nagrade. Također, Centar je obveznik plaćanja naknade za nezapošljavanje invalida.

**Aktivnost A600112 Školska kuhinja**

Besplatni obroci za učenike osnovne škole osigurani su sukladno Odluci Vlade o kriterijima i načinu financiranja, odnosno sufinanciranja troškova prehrane za učenike osnovnih škola što je uključilo ukupno 75 naših učenika koji koriste školsku kuhinju.

Učenici srednje škole nisu obuhvaćeni prethodno navedenom odlukom, troškove prehrane podmirivali su roditelji, udomitelji i Dom za odgoj djece i mladeži – ukupno 12 učenika.

Za polaznike vrtića, roditelji su plaćali prehranu za 4 polaznika, Grad Karlovac je sufinancirao prehranu za 6 polaznika s prebivalištem u Karlovcu te Grad Duga Resa za 3 polaznika s prebivalištem u Duga Resi.

Iz državnog proračuna osigurana su sredstva za prehranu učenika osnovne škole i planirana su u iznosu 21.600,00 EUR.

**Kapitalni projekt K600101 Nabava nefinancijske imovine**

|  |  |  |
| --- | --- | --- |
| **Kapitalni projekt K600101** | **Nabava nefinancijske imovine** | **6.530,00** |
| **Izvor 5.4.** | **Pomoći izravnanja za OŠ - DEC** | **6.000,00** |
| **4** | **Rashodi za nabavu nefinancijske imovine** | **6.000,00** |
| **42** | **Rashodi za nabavu proizvedene dugotrajne imovine** | **6.000,00** |
| 422 | Postrojenja i oprema | 6.000,00 |
| **Izvor 7.4.** | **Prihodi od prodaje nefinancijske imovine -PK** | **530,00** |
| **3** | **Rashodi poslovanja** | **130,00** |
| **32** | **Materijalni rashodi** | **130,00** |
| 329 | Ostali nespomenuti rashodi poslovanja | 130,00 |
| **4** | **Rashodi za nabavu nefinancijske imovine** | **400,00** |
| **42** | **Rashodi za nabavu proizvedene dugotrajne imovine** | **400,00** |
| 422 | Postrojenja i oprema | 400,00 |

Oprema koja se nabavlja kroz ovaj kapitalni projekt financirana je dijelom od Prihoda za decentralizirane funkcije – 6.000,00 EUR te dijelom od Prihoda od prodaje nefinancijske imovine, odnosno prihoda od prodaje stanova na kojima postoji stanarsko pravo u visini 530,00 EUR.

**Kapitalni projekt K600102 Knjige i obrazovni materijal za učenike OŠ**

|  |  |  |
| --- | --- | --- |
| **Kapitalni projekt K600102** | **Knjige i obrazovni materijal za učenike OŠ** | **5.500,00** |
| **Izvor 1.1.** | **Opći prihodi i primici proračuna** | **2.500,00** |
| **3** | **Rashodi poslovanja** | **2.500,00** |
| **37** | **Naknade građanima i kućanstvima na temelju osiguranja i druge naknade** | **2.500,00** |
| 372 | Ostale naknade građanima i kućanstvima iz proračuna | 2.500,00 |
| **Izvor 5.B.** | **Pomoći iz državnog proračuna - PK** | **3.000,00** |
| **4** | **Rashodi za nabavu nefinancijske imovine** | **3.000,00** |
| **42** | **Rashodi za nabavu proizvedene dugotrajne imovine** | **3.000,00** |
| 424 | Knjige, umjetnička djela i ostale izložbene vrijednosti | 3.000,00 |

Iz proračuna Grada Karlovca financiraju se radne bilježnice te drugi obrazovni materijali za učenike osnovne škole a planirana nabavna vrijednost istih je 2.500,00 EUR.

Iz državnog proračuna nabavljaju se udžbenici za sve učenike osnovne škole te za učenike srednje škole ukoliko je obitelj korisnik zajamčene minimalne naknade.

Također, državni proračun osigurava sredstva za nabavu knjiga za školsku knjižnicu – lektirni naslovi i stručne knjige. Planirana vrijednost nabave iz sredstava državnog proračuna je 3.000,00 EUR.

**Tekući projekt T600105 Pomoćnici u nastavi VI**

|  |  |  |
| --- | --- | --- |
| **Tekući projekt T600105** | **Pomoćnici u nastavi VI** | **77.723,00** |
| **Izvor 1.1.** | **Opći prihodi i primici proračuna** | **32.008,00** |
| **3** | **Rashodi poslovanja** | **32.008,00** |
| **31** | **Rashodi za zaposlene** | **32.008,00** |
| 311 | Plaće (Bruto) | 32.008,00 |
| **Izvor 5.2.** | **Pomoći iz državnog proračuna - ostalo** | **6.857,00** |
| **3** | **Rashodi poslovanja** | **6.857,00** |
| **31** | **Rashodi za zaposlene** | **6.857,00** |
| 311 | Plaće (Bruto) | 6.857,00 |
| **Izvor 5.9.** | **Pomoći iz državnog prorač. temeljem prijenosa sredstava EU** | **38.858,00** |
| **3** | **Rashodi poslovanja** | **38.858,00** |
| **31** | **Rashodi za zaposlene** | **31.358,00** |
| 311 | Plaće (Bruto) | 17.120,00 |
| 312 | Ostali rashodi za zaposlene | 5.000,00 |
| 313 | Doprinosi na plaće | 9.238,00 |
| **32** | **Materijalni rashodi** | **7.500,00** |
| 321 | Naknade troškova zaposlenima | 7.500,00 |

Navedeni projekt odnosi se na rashode za zaposlene na projektu Pomoćnici u nastavi za školsku godinu 2023/2024 a pokriva trošak plaća i naknada, počevši od plaće za studeni 2023. do plaća za lipanj 2024. kao i prijevoz na posao i s posla te regres za godišnji odmor.

# CILJEVI I POKAZATELJI USPJEŠNOSTI

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Kao odgojno-obrazovna institucija vrlo smo aktivno uključeni u međunarodnu suradnju između škola u Europi, provodimo EU projekte implementacijom kojih usavršavamo svoj rad i stručni pristup odgoju i obrazovanju učenika s teškoćama.

Kurikulum Centra teži tome da se što veći broj predškolaca pripremi za školovanje u redovnim uvjetima školovanja, da se učenici osnovne škole kvalitetno pripreme za nastavak školovanja u srednjoj školi, da učenici u odgojno-obrazovnim skupinama kvalitetno usvoje „školu života“ i da maturanti nakon završetka srednje škole u Centru budu pripremljeni za tržište rada. To usmjerenje je ovjenčano brojnim uspjesima na svakoj navedenoj dionici odgoja i obrazovanja

Osim jačanja materijalne baze i prilagodbe Centra normama Državnog pedagoškog standarda, radimo na organizaciji i formiranju referalnog centra prema Pravilniku o odgoju i obrazovanju učenika s teškoćama u razvoju kako bismo naš Centar pripremili za budući centar potpore u kojem će se sa zadovoljstvom školovati i odgajati naši učenici, dok će zaposlenici zdušno slijediti i ostvarivati svoj životni poziv.

Otvorenost Centra jamči da smo sposobni odgovoriti izazovu vremena, poštujući interes i dignitet učenika s teškoćama.

Tijekom provedbe Erasmus+ projekta ostvarene su mobilnosti u sedam europskih gradova u Engleskoj, Sloveniji, Italiji, Portugalu i Mađarskoj. Nama je bio cilj, ne samo prikupiti iskustvo rada s učenicima s teškoćama u razvoju u drugim sredinama, već i dati svoj doprinos u tom segmentu, posvjedočiti upravo o onome kako radimo u Hrvatskoj, u gradu Karlovcu, te da se Centar za odgoj i obrazovanje djece i mladeži Karlovac u mnogim aspektima može u zadnjem desetljeću opravdano smatrati jednom od naprednih posebnih ustanova na europskom tlu. Partneri koji su nas posjetili u programu job shadowing ostali su jako zadovoljni boravkom u gradu Karlovcu i u Hrvatskoj općenito, radnim ozračjem te načinom i metodama rada u našoj ustanovi.

Europska komisija je prepoznala vrijednosti provedbe inovativnog pristupa odgoju i obrazovanju u Centru za odgoj i obrazovanje djece i mladeži kao i vrijednost provedbe Erasmus+ projekta „Inkluzija 21. st. traži nova znanja“ te nas je uvrstila među devedeset osam najboljih odgojno-obrazovnih, znanstvenih ustanova i udruga koji djeluju u Europi, zahvaljujući čemu smo prvi u povijesti školstva Karlovačke županije i grada Karlovca postali dobitnici Nagrade Europske komisije za inovativno poučavanje koju je na glavnoj svečanosti u Bruxellesu preuzeo ravnatelj Centra Volodymyr Kubinskyy.

\*\*\*

U Centru su održane radionice zdrave i biljne hrane u kojima su sudjelovali učenici 2., 6., 7. i 8. razreda osnovne škole i 2. razreda srednje škole. Vrijednim rukama su napravili zdrave slastice - zobenu kašu sa voćem i chia sjemenkama, kuglice od kokosa, zobi i voća, humus namaz na integralnom kruhu i tanjur sa voćem. Također, da škola može biti vrlo zabavna, a slastice zdrave, za zdravi dan u školi učenici 2., 4, 5., 6. i 7. odgojno obrazovne skupine te 3. i 4. razred osnovne škole pripremili su razne ukusne slastice od voća: smoothie, ražnjiće, bombone, kolačiće, salatu. Dva učenika 6. odgojno obrazovne skupine, uključeni u Globe grupu, održali su zanimljivo predavanje na temu čuvanja planeta i jedenje biljne hrane. Izrađena je i kuharica s receptima.

Učenici viših razreda osnovne škole, starijih odgojno obrazovnih skupina i srednje škole, vlakom su putovali u Duga Resu. Pogledali su animirani film Cvrčak i mravica te su posjetili Učenički dom Duga Resa gdje su bili lijepo ugošćeni i počašćeni.

Učenici starijih razreda OŠ i odgojno obrazovnih skupina te srednje škole, obilježili su Dan sigurnijeg interneta.

Povodom obilježavanja Valentinova, učenici 3., 8. i 9. odgojno obrazovne skupine proslavili su Dan zaljubljenih u veselom i zabavnom raspoloženju uz glazbu i ples.

U sklopu Globe grupe, 2 učenika 6. odgojno obrazovne skupine družili su s s učenicima 3., 8. i 9. odgojno obrazovne skupine te su za njih napravili prezentaciju i održali predavanje o važnosti jedenja biljne hrane.

Učenici 3., 8. i 9. odgojno obrazovne skupine obilježili su Fašnik uz glazbu i ples, maskirani u najdraže maske i maske koje su sami izradili.

Nizom aktivnosti i radionica obilježen je Dan Centra. Polaznici vrtića i učenici Centra sudjelovali su u brojnim radionicama (glazbena, keramička, sportska, aktivnosti svakodnevnog života...) Izrađivali su adaptivne knjige, senzoričke i didaktičke materijale, bookmarkere... Pričali su priče, kodirali robote, učili o osjećajima, pekli muffine... Isti dan je ujedno obilježen i Nacionalni dan edukacijskih rehabilitatora.

Učenik Centra sa Sy Down je u ožujku 2023.g. proglašen najuspješnijim sportašem s invaliditetom Karlovačke športske zajednice i najuspješnijim sportašem s invaliditetom Karlovačke županije

Učenici našeg Centra su i ove školske godine u periodu od 6. do 8.3.2023. sudjelovali na sportskom natjecanju u atletici na Državnom prvenstvu učenika s IT u Poreču. Osim sportskog natjecanja, uživali su i u zabavnim aktivnostima te druženju i upoznavanju novih prijatelja. Ukupno je sudjelovalo 9 učenika i 3 voditelja stručna djelatnika, a za natjecanje su putem donacija prikupljena financijska sredstva kojima su učenici opremljeni sportskim kompletima – trenirke i kratki dresovi s hlačicama, a na iste je tiskan naziv naše škole.

U sklopu projekta „Sigurnije škole i vrtići“, učenici Globe grupe i učenici 7. i 8. razreda osnovne škole izradili su plakat na temu "Priprema za izvanredne situacije - potres".

Učenici 6. razreda osnovne škole Centra uključili su se u program Hrvatskog Crvenog križa „Sigurnije škole i vrtići“ te su kroz radionicu "Što kad se škola trese?" ponovili korake postupanja u slučaju evakuacije. Svoje znanje podijelili su s ostalim učenicima, ukrasivši edukativnim radovima zidove školskog hodnika.

U sklopu projekta suradnje "Rastimo u zajedništvu" učenici 6. razreda našeg Centra bili su u povratnom posjetu učenicima 7.c razreda OŠ „Vladimir Nazor“ iz Duga Rese.

Ciljevi ovog projekta su: senzibilizirati vršnjake za suživot s osobama s teškoćama u razvoju, razvijati socijalizaciju i primjerenu komunikaciju tijekom zajedničkih aktivnosti, razvijati sliku o sebi, poticati suradnju i druženje učenika s vršnjacima redovnih škola, osvijestiti važnost stvaranja prijateljstva. Na održanoj radionici "Izrada didaktičke igre" učenici su osmišljavali i zajedničkim snagama izrađivali "igre iz kutije" po uzoru na Shoebox Tasks. ShoeboxTasks® su strukturirane aktivnosti osmišljene kako bi pomogle zadovoljiti obrazovne i razvojne potrebe djece iz spektra autizma. Izrađene "kutije" isprobane su odgojno obrazovnim skupinama Centra.

Povodom obilježavanja Svjetskog dana oralnog zdravlja Centar su posjetili predstavnici Ministarstva zdravstva i Hrvatskog zavoda za javno zdravstvo, dr. sc. Anka Jurišić Kvesić, dr. med. dent., spec., predsjednica Nacionalnog povjerenstva za dentalnu medicinu, posebna savjetnica ministra zdravstva i mr. sc. Marijana Radić Vuleta, dr. med. dent. Cilj posjeta je bio ukazati na važnost očuvanja oralnog zdravlja, osobito kod osjetljivih skupina, kao što su djeca s teškoćama u razvoju.

Učenici odgojno obrazovnih skupina Centra su prigodno obilježili Svjetski dan osoba sa sindromom Down izrađujući šarene čarape uz posebne čestitke koje su uputili dvojici učenika uspješnih sportaša sa Sy Down.

U sklopu projekta HCK "Sigurnije škole i vrtići" provodile su se aktivnosti pod nazivom "Upoznavanje sa žurnim službama". Učenici su učili prepoznati i razlikovati službe koje pomažu u hitnim slučajevima, nesrećama i izvanrednim situacijama. Upoznali su se sa različitim vrstama zadataka i ulogama djelatnika žurnih službi. Vježbali su kako pozivati jedinstveni broj žurnih službi.

Povodom obilježavanja Dana europskih autora, učenici srednje škole imali su radionicu s knjižničarkom Centra. Pročitali su knjigu Stablo knjige autora Paul Czajak, Rashin Kheiriyeh te su istu i ilustrirali.

Učenici odgojno obrazovnih skupina Centra su prigodno obilježili Svjetski dan svjesnosti o autizmu.

Učenici 8. i 9. odgojno obrazovne skupine su posjetili Gradsku knjižnicu" Ivan Goran Kovačić" i sudjelovali u slušanju proljetne priče te na likovnoj radionici.

Povodom obilježavanja Dana planete Zemlje, učenici 3. i 4. razreda osnovne škole čistili su obalu rijeke Kupe. Učenici 3. odgojno obrazovne skupine razgovarali su o ljepotama i raznolikostima naše planete i kako te ljepote i raznolikost sačuvati, a kroz prigodne aktivnosti su to i obilježili.

Centar već dugi niz godina aktivno sudjeluje u projektu "Čitanje ne poznaje granice". 2023. godine projekt je slavio svoju 10. obljetnicu postojanja. Ravnatelj i stručne djelatnice sudjelovali su na prigodnoj manifestaciji u Sisku, na stručnom i kulturno-umjetničkom programu. Centar je predstavljen učeničkim radovima na prigodnoj izložbi.

Učenici 3. odgojno obrazovne skupine zajedno s učiteljicama i roditeljima posjetili dječji odjel gradske knjižnice Ivan Goran Kovačić. Pročitali su slikovnicu Mala Medvjedica i leptiri autorice Suzan Quinn i Caroline Pedler, pričali o proljeću, cvijeću i nestašnim leptirićima koji vole plesati na Livadi ljubica, a zatim su izradili šarene leptiriće na štipalicama.

Povodom obilježavanja Majčinog dana, učenici 4. odgojno obrazovne skupine su za svoje majke posadili biljke u teglice uz prigodne posvete.

Učenici 3. odgojno obrazovne skupine posjetili su 2. Međunarodni lutkarski festival te pogledali predstavu "Djedova priča" u gradskom kazalištu Zorin dom.

Učenici Centra (1.,2,3, razred srednje škole, 6.,7.i 8.razred osnovne škole) bili su u STEM posjeti Eduki u Klinča selu gdje su upoznali kemijski laboratorij i sudjelovali na radionicama izrade vjetrokaza, tornada u boci, kromatografije i mikroskopiranja gotovih pripravaka te uzimanja uzoraka i mikroskopiranje i vizualno predočavanje mikroskopiranih uzoraka.

EDUKA je udruga s misijom pokretanja lokalnog razvoja na području općine Klinča Sela.

Naš su Centar posjetili gosti iz OŠ Milke Šobar - Nataše iz Črnomlja, škole partnera u projektu "Čitanje ne poznaje granice - Branje ne pozna meja". Susret je započet glazbenim i dramskim točkama, nakon čega su slijedile radionice. Upoznali su zgode i nezgode legendarnih Smogovaca, sudjelovali su na radionici kodiranja te su izrađivali interaktivne slikovnice. Gostima su predstavljeni radovi koji su izrađeni inspirirani djelima "Baka plete rukavice" i "Stara kuća br. 3" iz zbirke "Djeco, laku noć", autorice Ele Peroci. Druženje je zaključeno posjetom Nikola Tesla Experience Centeru.

Učenici Centra su u sklopu projekta Organizirano ljetovanje u Selcu boravili u Hostelu Karlovac od 31.8. do 1. 9. 2023. Ukupno je sudjelovalo 24 učenika u pratnji 5 voditelja, stručnih djelatnika Centra.

Učenici 2. i 3. odgojno obrazovne skupine te 2., 3.,4. i 5. razreda osnovne škole posjetili su Zoološki vrt grada Zagreba u sklopu završnog izleta.

Učenici 8. i 9. odgojno obrazovne skupine na završni izlet su išli u razgledavanje grada Ogulina, uživali su u Ruti bajke te su posjetili Ivaninu kuću bajke i jezero Sabljaci.

Završni izlet učenika viših razreda osnovne škole, srednje škole te srednjih i starijih odgojno obrazovnih skupina proveli su uživajući u ljepotama prirode. Posjetili su Baraćeve špilje, Speleon - Centar podzemne baštine te se okrijepili sokom i sladoledom na Rastokama.

\*\*\*

Centar za odgoj i obrazovanje djece i mladeži obavljat će svoje redovne djelatnosti odgoja, naobrazbe, obrazovanja i rehabilitacije učenika s teškoćama u razvoju s boravištem na području grada Karlovca, Karlovačke i susjednih županija što će i nadalje biti prioritet djelatnosti Centra. Nastojat ćemo i u naredne tri godine kontinuirano dizati kvalitetu nastave na što višu razinu i to na način stalnog kvalitetnog stručnog usavršavanja učitelja, stručnih suradnika, odgajatelja, predmetnih nastavnika, zdravstvenog i administrativno-tehničkih djelatnika. Podizanjem nivoa materijalnih i drugih uvjeta prema našim mogućnostima potrudit ćemo se standard uvjeta odgoja, obrazovanja, rehabilitacije, učeničke prehrane, široke lepeze prevencije, savjetovanja i pomoći učenicima u ostvarenju prava iz socijalne skrbi podići na najviši nivo.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije u školi, gradu Karlovcu i na međunarodnoj razini.

Pokazatelji uspješnosti bit će ujedno i pokazatelji u razvojnom, odgojnom i zdravstvenom aspektu pojedinih učenika, veći broj školskih projekata /priredbi/manifestacija, broj učenika koji su uključeni u različite školske projekte/priredbe/manifestacije, broj osvojenih mjesta i medalja na županijskim i državnim natjecanjima učenike s teškoćama u razvoju. Poticat će se razvoj pozitivnih vrijednosti i natjecateljskog duha sudjelovanjem u manifestacijama i natjecanjima u drugim srodnim ustanovama i u partnerskoj školi Milke Šobar Nataše iz Črnomlja (Slovenija).

Slobodne aktivnosti bit će organizirane preko športske grupe i u sklopu produženog stručnog postupka.

Učitelji će tijekom školske godine sudjelovati na seminarima, stručnim skupovima te aktivno provoditi smjernice projekata, posebno projekata e-Škole i ATTEND.

Voljeli bismo biti uključeni u projekte i programe osnivača za uvođenje obnovljenih izvora energije i svakako se nadamo pozitivnom rješenju postojećeg gorućeg problema glede prostornih uvjeta u Centru.

Karlovac, prosinac 2023. Ravnatelj:

Volodymyr Kubinskyy

.